OpenLLM-France/wikimedia huggingface dataset:
# Hoelun

Hoelun (Hoelun Üjin, mongolieraz, Өэлүн үжин o Өэлүн эх, «Ama Hoelun» deiturikoa ere) Gengis Khan Mongoleko Inperioaren gobernadorearen ama zen, horrez gain, Yesugeiren emaztea, Khamag Mongoleko konfederazioko buru izan zena. Gaur egun, bere bizitzaren jatorriari buruzko informazioa mongoliarren Historia sekretuan aurki dezakegu, eta azken hau, lehen mongoliar obra literariotzat jotzen da.

## Biografia

Hoelun, Olkhunut tribuan jaio zen. Yesügeiek Hoelun bere lehenengo emaztea bihurtu zen. Bost ume izan zituen: Horietatik lau seme, Temujin (aurrerago Gengis Khan izenarekin ezaguna izango zena), Qasar, Qachiun eta Temüge, eta azkenik alaba bat, Temülün izenekoa.
Yesugeiren bigarren emazte batek, Sochigel deiturikoak, bi seme izan zituen, Bether eta Belgutei izenekoak.

## Holeum alarguna

Bere senarra hil zenean, Hoelun bere taldeaz arduratu zen eta Onon bailaran toki batetik bestara bidaiatzen hasi zen. Bidean; sustraiak, baiak eta artatxiak biltzen zituen bere seme-alabak elikatu ahal izateko. Umeak hazten zihoazen heinean, hauek ehizatzen eta arrantzatzen ikasi zuten Khentiiko mendietan, Mongoliako iparraldean dagoena. Horrela, familiaren egoera hobetzea lortu zuten. Hoelunek batasunaren eta elkarrekiko laguntzaren oinarriak erakutsi zizkion bere seme-alabei, baina taldeko bi seme zaharrenen arteko lehia sustatu zen, Temujin eta Bether-en artean. Temujinek azkenean bere anaia hil zuen, horrela , Hoelunek bere semea haserre zigortu zuen erailketa horrengatik. Hilketa gertatu zen arren, Behterren amak, Sochigel eta bizirik atera ziren anaiak, Belgutaiek, ez zuten borondate txarrik erakutsi Hoelun eta bere seme-alabekiko, eta beraiekin bizitzen jarraitu zuten.

## Ghengis Khan semearen erreinaldia

Hoelun, Genghis Khanen kontseilari fidagarrienetarikotzat jo zuten. Horrez gain, gerran umezurtz geratzen ziren umeez arduratzen zen bere semearen agindupean zegoelarik, hauek adoptatu eta familian jasotzen zituen, etorkizun batean konkistatutako tribuen artean leialtasunez jokatzeko asmoarekin.

## Familia

Zuhaitz genealogikoa :
Wuluchi
Qojin
Yeli'andun
Jotxi
Txagatai
Ogedei
Alahaibieji
Genghis Khan
Tolui
Chechiyegen
Tümelün
Il-Altun
Kölgen
Shuerche
Chawuer
Hoelun
Yeku
Yesongge
Qasar
Halaerzhu
Toqu
Hachiun
Anzhijidai
Jibugen
Temüge
Chechagan Khatun
Temulin :

## Erreferentziak

* ↑ Weatherford, Jack (2004). "2: Tale of Three Rivers". Genghis Khan and the Making of the Modern World, Three Rivers Press. p. 44. ISBN 0-609-80964-4

## Kanpo estekak

* Datuak: Q378676
# Hoenea

Hoenea Lecithoceridae familiako tximeleta genero bat da. Bere espezie tipoa Hoenea helenae da.

## Espezieak

| Espeziea | Irudia | Egoera |
| Hoenea helenae | | daturik gabe |

## Kanpo estekak

* Datuak: Q18522159
# Hoek (Terneuzen)

Hoek Herbehereetako Zeelanda probintziako Terneuzen udalerria osatzen duten herrietako bat da. 2009ko erroldaren arabera herriak 3.139 biztanle ditu.

## Ikus, gainera

* Terneuzen

## Kanpo estekak

* (Nederlanderaz) Herriaren XIX. mendeko mapa.
* Datuak: Q2873143
* Multimedia: Hoek (Terneuzen) / Q2873143
# Hoeselt

Hoeselt Belgikako ipar-ekialdean dagoen udalerria da, Flandriako Linburgo probintzian dagoena. 2013an 9.588 biztanle zituen.
Tongeren garai bateko erromatar hiriaren ondoan dago eta erromatar inperioaren aztarna ugari aurkitu dira udalerriaren lurraren.

## Kanpo estekak

* Webgune ofiziala (Nederlanderaz) (Frantsesez)
* Datuak: Q819152
* Multimedia: Hoeselt / Q819152
# Inverurie

Inverurie (Eskoziako gaeleraz: Inbhir Uraidh), Aberdeenshireko udalerria da.

## Geografia

Inverurie Don haranean dago, Aberdeenshire konderrian hain zuzen ere. Bertatik Don eta Ury ibaiek igarotzen dute, 4 kilometrotara Bennachie mendia izanik.

## Historia

Hiru gudu nagusiak izan dira bertan:
* Inverurieko gudua (1308),
* Harlaweko gudua (1411ko uztailaren 24a), MacDonald klaneko buruzagia zen Donald of Islay eta Alexander Stewart artekoa,
* Inverurieko gudua (1745), Jakobiten matxinada.

## Kanpo estekak

* Datuak: Q1017537
* Multimedia: Inverurie / Q1017537
# Inversnaid

Inversnaid, Eskoziako gaeleraz: Inbhir Snàthaid, Eskoziako baserri giroko etxalde bat da, Stirling konderrian. Lomond aintziraren ekialdeko ertzean dago.

## Kanpo estekak

* Datuak: Q3310990
* Multimedia: Inversnaid / Q3310990
# Inveruno

Inveruno Italiako udalerri bat da. Milango probintzian kokatuta dago, Lombardia eskualdean. 8.436 biztanle ditu, 12,14 kilometro koadroko azaleran banatuta.

## Mugakideak

Inverunok honako udalerri hauekin egiten du muga:
Arconate Busto Garolfo Cuggiono Ossona Buscate Casorezzo Mesero

## Kanpo estekak

* Datuak: Q42575
* Multimedia: Inveruno / Q42575
# Invershin

Invershin, Eskoziako gaeleraz: Inbhir Sin, Eskoziako Highland eskualdeko udalerri bat da, Sutherland barrutian.

## Kanpo estekak

* Datuak: Q2301207
* Multimedia: Invershin / Q2301207
# Inverugie

Inverugie, Eskoziako gaeleraz: Inbhir Ùigidh, Eskoziako herri txiki bat da, Aberdeenshire eremu administratiboan.

## Leku interesgarriak

* Inverugie gaztelua

## Kanpo estekak

* Datuak: Q6060579
* Multimedia: Inverugie / Q6060579
# Inverso Pinasca

Inverso Pinasca Italiako udalerri bat da. Turingo Hiri Metropolitanoan kokatuta dago, Piemonte eskualdean. 681 biztanle ditu, 8,03 kilometro koadroko azaleran banatuta.

## Mugakideak

Inverso Pinascak honako udalerri hauekin egiten du muga:
Perosa Argentina Pomaretto Pramollo San Germano Chisone Villar Perosa Pinasca

## Kanpo estekak

* Datuak: Q9403
* Multimedia: Inverso Pinasca / Q9403
# Inverted Jenny

Inverted Jenny edo Buruz-beherako Jenny Ameriketako Estatu Batuetako zigilu bat da, 24 zentimoko balio nominala duena. 1918ko maiatzaren 10ean inprimatu zen, eta Curtiss JN-4 hegazkin bat du buruz-behera inprimatua. Ameriketako Estatu Batuetako filateliako akats ezagunenetako bat da. Inprimatu ziren 100 orrialdeetako bakarra aurkitu zen, eta horregatik dirutza handiengatik saldu dira enkanteetan. Saldu den azkena 2 milioi dolarren truke erosi zen.

## Erreferentziak

* ↑ (Ingelesez) US stamp sells for a record-breaking $2m. 2023-11-13 (Noiz kontsultatua: 2024-09-27).

## Kanpo estekak

* Datuak: Q1500082
* Multimedia: Inverted Jenny / Q1500082
# Invincible (Muse)

Invincible (euskaraz Garaitezin) Muse ingeles rock alternatibo musika taldearen abesti bat da. 2007an Black Holes and Revelations diskoaren barnean argitaratu zuten.
Taldearen buru eta abeslaria den Bellamyren hitzetan, abestiak David Bowieren Heroes abestiaren eragina du.
Abestiaren bideoklipa Dublin hirian kontzertu bat eman aurretik filmatu zen.

## Kanpo estekak

* Invincible abestiaren bideoklipa ikusgai eta entzungai (Ingelesez)
* Datuak: Q1990501
# Invisible Woman

Invisible Woman, euskaraz Emakume Ikustezina, jaiotze izenaz Susan "Sue" Storm Richards, Marvel Comics komiki argitaletxearen superheroi bat da eta Lau Izugarriak superheroi taldeko kideetako bat. Stan Lee eta Jack Kirbyk sortu zuten eta lehenbiziko aldiz Fantastic Four komiki liburuaren 1. zenbakian agertu zen (1961eko azaroa). Reed Richards/Mister Fantastic superheroiaren emaztea da eta Johnny Storm/Human Torchen anaia eta Thing superheroiaren lagunmina.
Bere ahalmenak onakoak dira: ikusezintasuna; argi uhinen manipulazioa; hegan egitea; energiaren manipulazioa; indar-eremuen manipulazioa.

## Zinema

Zineman Jessica Alba eta Kate Mara aktoreek antzeztu dute.
* Fantastic Four (2005)
* Fantastic Four: Rise of the Silver Surfer (2007)
* Fantastic Four (2015)

## Kanpo estekak

* Datuak: Q510450
# Iosu Baleztena

Iosu Baleztena Iruretagoiena, pilota arloan Baleztena deituraz ezaguna (Eratsun, Nafarroa Garaia, 1982ko abenduaren 13a) esku huskako pilotari profesional ohia da. Aurrelari jokatzen zuen, Aspe enpresarekin. Estatistika ofizialen arabera, profesionaletan ziharduenean 1,81 m luze zen, eta 83 kg pisatzen zuen. Profesionaletako estreinako partida 2001eko apirilaren 1ean jokatu zuen, Eibarko Astelena pilotalekuan.
Profesionaletan sei urte egin ostean, 2007ko irailaren 30ean Aspe enpresak ez zion kontratua berritu. Tarte horretan 257 partida jokatu eta 132 irabazi zituen.
Ordutik jokamoldez aldatu eta erremontean jokatzen hasi da atzelari moduan. Erremontista profesional gisa 2008ko otsailaren 24an jokatu zuen lehen aldiz Huarteko Euskal Jai pilotalekuan.

## Kanpo estekak

* Aspe enpresako fitxa
* Erremonteko estatistikak
* Datuak: Q12259663
# Ioseba Redondo

Ioseba Koldo Redondo Olmos (Gasteiz, 1984ko ekainaren 14a) arabar saskibaloi jokalari ohi eta entrenatzailea da, egun Araski AES taldearen koordinatzailea dena.

## Ibilbidea

* 2008-2012: UPV Araba
* 2012-2015: Gasteizko Orlegi S.K.E.
* Datuak: Q41806097
* Multimedia: Ioseba Redondo / Q41806097
# Ioseba Amunarriz

Ioseba Amunarriz Goikoetxea (Hondarribia, 1978ko irailaren 25a) traineru estropadetako patroi onenetakoa da, Kontxako 5 Bandera, hiru TKE Liga eta bi Espainiako Txapelketa irabazi ditu besteak beste, guztiak Hondarribia Arraun Elkartearekin.

## Kirol ibilbidea

1991ean sartu zen Hondarribiako elkartean eta 1993rako jadanik Hondarribiako B traineruaren patroia zen. Ia hamarkada bat eman zuen bertan eta makina bat bandera eskuratu zituen. Bereziki onak izan ziren 1997 urtea, zazpi estropada irabaziz, eta 1999 urtea, Euskal B Ligako txapeldun gelditu baitziren.
2002an patroi titularra zen Aitor Carrillo Oriora joan zen eta Joseba Amunarriz bihurtu zen traineru handiaren patroi. Urte hartan bertan Mikel Orbañanos entrenatzaile oriotarra fitxatu zuen Elkarteak. 2004an Euskadiko Txapelketa irabazi zuen eta Hondarribiaren "urrezko aro" berri bat iritsi zen, 2005eko Kontxako Banderak eta 2006ko Ligak biribildu zutena. Ordutik aurrera maila bikaina mantendu du traineruak eta 2013an berriz lortu du Kontxako Bandera irabaztea eta 2014an TKE Liga berria.
Joseba Amunarriz hiru aldiz aukeratu dute TKE Ligako patroirik onena, 2009, 2012 eta 2017an. 2018 eta 2019an Kontxako Bandera eta Euskadiko Txapelketa berriak irabazi ditu.

## Palmaresa

* Kontxako Banderak (5): 2005, 2013, 2018, 2019 eta 2020.
* Espainiako Traineru Txapelketak (2): 2012 eta 2016.
* TKE Ligak (3): 2006, 2014 eta 2019.
** patroi onenaren saria (3): 2009, 2012, 2017
* Euskadiko Traineru Txapelketak (7): 2004, 2005, 2006, 2016, 2018, 2019 eta 2021.
* Bandera nagusiak:
** El Corte Ingles Bandera (4): 2004, 2006, 2012 eta 2018.
** Zarauzko Ikurrina (5): 2015, 2018, 2019, 2020 eta 2021.

## Erreferenztiak

* ↑ Iribar, Mikel O.. «Zapore bera du» Berria (Noiz kontsultatua: 2022-08-21).
* ↑ «Eusko Label Liga de traineras: Ioseba Amunarriz, CaixaBank Patroi Onena» www.euskolabelliga.com (Noiz kontsultatua: 2022-08-21).

## Kanpo estekak

* Datuak: Q16517848
# Ioseba Fernández

Ioseba Fernández (Iturmendi, 1989ko urriaren 22a) lerroko abiadura-patinatzailea da, Birritan txapelduna mundu mailan eta 9tan Europa mailan.

## Biografia

4 urtez oparitu zizkioten lehen patinak. Iturmendiko frontoian hasi zen patinatzen, hasieran lehengusinarekin batez ere. Patinatzen irakasten du.

## Palmaresa
### Munduko txapelketa

* Urrezko domina 200 m 2012 (errepidea)
* Urrezko domina 500 m 2014 (errepidea)

### Europako txapelketan

* Urrezko domina 500 m 2011 (errepidea)
* Urrezko domina 200 m 2011 (errepidea)
* Urrezko domina 300 m 2013 (pista)
* Urrezko domina 500 m 2013 (errepidea)
* Urrezko domina 200 m 2014 (errepidea)
* Urrezko domina 500 m 2014 (errepidea)
* Urrezko domina 100 m 2016 (errepidea)
* Urrezko domina 100 m 2017 (errepidea)
* Urrezko domina txandan 2017 (errepidea)

### Beste lehiaketetan

* Urrezko domina 200 m 2017ko munduko Jokoetan ere, Wroclaw (Polonia)
* Munduko errekorra 200m C/R
* Munduko txapeldunordea junior 1000m 2006
* Espainiako txapelduna 9 aldiz.

## Erreferentziak

* 1 2 «Interview de Ioseba Fernandez, patineur de vitesse Espagnol - rollerenligne.com» www.rollerenligne.com (Noiz kontsultatua: 2018-12-30).
* 1 2 «Entrevista con Ioseba Fernández, recordman del mundo de 300 m - Rollerenligne.com» www.rollerenlinea.com (Noiz kontsultatua: 2018-12-30).
* ↑ Ioseba Fernandez. Urrea eta munduko errekorra. (Noiz kontsultatua: 2018-12-31).

## Kanpo loturak

* Munduko jokoen Nazioarteko Elkartearen webgunea: Fitxa
* Datuak: Q15820370
* Multimedia: Ioseba Fernández / Q15820370
# Iosu Eskiroz

Iosu Eskiroz Redín, pilota arloan Eskiroz deituraz ezaguna (Makirriain, Ezkabarte, Nafarroa Garaia, 1998ko uztailaren 17a) esku huskako pilotari profesionala da. Ederki jotzen du pilota ezkerrarekin. Atzelari aritzen da, Asegarce enpresarekin. Ez da jo handiko pilotaria, baina bai oso langilea eta oso segurua. Teknikoki pilotari ona da.

## Kirol lorpenak
### Amateurretan

* 2018ko El Diario Vasco torneoko txapeldun
* 2018ko Doneztebeko lau eta erdiko txapeldun

## Erreferentziak

* ↑ Abizena Eskiroz idaztea, euskal herritar horren aukera pertsonala da. Izan ere, Euskaltzaindiak, euskara baturako, Ezkirotz onartu du deitura horren grafiatzat. Ikus Euskal Onomastikaren Datutegia.
* ↑ (Gaztelaniaz) Enrique Echavarren: «Iosu Eskiroz: “Trabajaba en la Volkswagen, en Landaben, y lo dejé por la pelota”», Diario Vasco, 2018-06-01.
* ↑ (Gaztelaniaz) Jokin Victoria de Lecea: «Iosu Eskiroz: “No podía dejar pasar esta oportunidad”», Deia, 2018-05-31.
* ↑ (Gaztelaniaz) Ander Millan: «Iosu Eskiroz dará el salto con Asegarce», Pilotaren Txokoa, 2018-05-14.

## Kanpo estekak

* Enpresaren webguneko fitxa
* Datuak: Q54438088
# Iosefo Masi

Iosefo Masikau Baleiwairiki, Iosefo Masikau edo Iosefo Masi izenez ere ezaguna (Fiji, 1998ko maiatzaren 9a), Fijiko errugbi ligako futbolari profesionala da, North Queensland Cowboys taldean jokatzen duena.
Zazpiko errugbiko jokalari bezala hasita, 2020ko Udako Olinpiar Jokoetan, urrezko domina irabazi zuen Fijirentzat.

## Ibilbidea
### Zazpiko errugbia

2020ko Fiji Bitter Marist 7s txapelketan emanaldi ikusgarrien ostean, Selekziorako hautatu zuten, non partidetako batean hattrick bat ere lortuko zuen.
2020ko Udako Olinpiar Jokoetan debutatu zuen Fiji ordezkatuz. Fijiko selekzioan, 2020ko Udako Olinpiar Jokoetan gizonezkoen zazpiko errugbi txapelketan lehiatzeko hautatu zuten.

### Errugbi Liga

2021eko irailaren 20an, Masikauk North Queensland Cowboys-ekin sinatu zuen National Rugby League-n, garapen eta ordezko kontratu batekin. Cowboys-en NRL taldearekin entrenatuko du, eta harrobiko talde batean jokatuko du Queensland Kopa, 2022an.

## Olinpiar Jokoak

2020ko Udako Olinpiar Jokoetan, Tokio 2020an (Tokio), urrezko domina irabaziko du Fijiko taldearekin, Zeelanda Berrikoaren (zilarrekoa) eta Argentinakoaren (brontzezkoa) aurretik sailkatuz. Hauek osatuko dute Fijiko taldea: Napolioni Bolaca, Vilimoni Botitu, Meli Derenalagi, Sireli Maqala, Iosefo Masi, Waisea Nacuqu, Kalione Nasoko, Semi Radradra, Aminiasi Tuimaba, Asaeli Tuivuaka, Jerry Tuwai, Josua Vakurunabili eta Jiuta Wainiqolo-k.

## Emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | Zazpiko-errugbia gizonezkoa. |

## Erreferentziak

* ↑ Rugby Sevens Iosefo Masi - Tokyo 2020 Olympics. .
* ↑ Looking Forward To Tokyo: Masikau. .
* ↑ «Tokyo 2020 Olympic Games: Men’s sevens squads» World Rugby 6 July 2021.
* ↑ «Wainiqolo, Masi make Olympics team» Fiji Broadcasting Corporation.
* ↑ «Fijian Rugby Sevens duo to join Cowboys for 2022 season» NQ Cowboys 20 September 2021.
* ↑ «Iosefo Masikau Baleiwairiki» olympedia.org 2022-02-03an. begiratua(Ingelesez)
* ↑ «Iosefo Masikau Baleiwairiki» Olympics.com 2022-02-03an begiratua (Gaztelaniaz)
* ↑ "Zazpiko-errugbia, gizonezkoa, emaitzak 2020" olympedia.org (Ingelesez)

## Kanpo estekak

* Datuak: Q107660091
* Multimedia: Iosefo Masi / Q107660091
# Ionescuellum

Ionescuellum Proturaren barruko genero bat da, Hesperentomidae familian. Bere barruan hainbat espezie deskribatu dira.

## Espezieak

* Ionescuellum carpaticum (Ionesco, 1930)
* Ionescuellum condei (Nosek, 1965)
* Ionescuellum haybachae (Nosek, 1967)
* Ionescuellum montanum (Gisin, 1945)
* Ionescuellum pseudocarpaticum (Nosek, 1986)
* Ionescuellum schusteri (Nosek, 1977)
* Ionescuellum silvaticum (Rusek, 1965)
* Ionescuellum ulmiacum Rusek & Stumpp, 1989

## Erreferentziak

* Datuak: Q4501064
* Espezieak: Ionescuellum
# Ione Dorronsoro

Ione Dorronsoro Zeberio (Ataun, 1939ko otsailaren 8a) gipuzkoar politikari ohia da. ETArekin harreman zuelakoan 1969an atxilotu eta Burgosko prozesuan 50 urteko kartzela zigorra jaso zuen. Bere neba Unai Dorronsoro ere bertan epaitu eta heriotz zigorra jaso zuen. 1977ko amnistia eta gero Norvegian erbesteratu zen. Itzultzean Euskadiko Mugimendu Komunistaren kidea izan zen.
# Ionela Cozmiuc

Ionela Livia Cozmiuc, jaiotzez Ionela Livia Lehaci, (Câmpulung Moldovenesc, 1995eko urtarrilaren 3a) errumaniar arraunlari bat da, skull arin bikoitzean munduko txapelduna izan dena eta 2024ko Pariseko Jokoetan zilarrezko domina eskuratu zuena Gianina van Groningenekin batera.

## Ibilbidea

2016an Gianina van Groningenekin bikotea osatu eta Rioko Olinpiar Jokoetan hartu zuten parte eta B finalean sartu ziren. 2017an munduko txapeldunak izan ziren, bai eta 2018an ere. Tokio 2020ko Olinpiar Jokoetan finalean sartu ziren eta seigarren egin zuten.
2022an bakarkako skull arinean izan zen txapelduna. 2024ko Pariseko Jokoetarako bikotea berreskuratu zuen eta finalean zilarrezko domina lortu zuten.

## Nazioarteko palmaresa

Olinpiar Jokoak :
| Urtea | Lekua | Domina | Proba |
| 2024 | Paris ( Frantzia) | 02 ! | Skull arin bikoitza |
| Munduko Txapelketa ||||
| Urtea | Lekua | Domina | Proba |
| 2017 | Sarasota (Florida) ( AEB) | 02 ! | Skull arin bikoitza |
| 2018 | Plovdiv ( Bulgaria) | 02 ! | Skull arin bikoitza |
| 2022 | Račice ( Txekia) | 01 ! | Skull arina |
| 2023 | Belgrad (Serbia) | 03 ! | Skull arin bikoitza |
| Europako Txapelketa ||||
| Urtea | Lekua | Domina | Proba |
| 2020 | Poznań ( Polonia) | 03 ! | Skull arin bikoitza |
| 2022 | Oberschleißheim ( Alemania) | 01 ! | Skull arina |
| 2023 | Bled ( Eslovenia) | 01 ! | Skull arina |
| 2024 | Szeged ( Hungaria) | 01 ! | Skull arin bikoitza |

## Erreferentziak

* ↑ (Ingelesez) «Romanian Rowers Gianina van Groningen and Ionela Cozmiuc Secure Silver Medal at the 2024 Paris Olympics - BNNGPT» bnngpt.com (Noiz kontsultatua: 2024-08-20).

## Ikus, gainera

* Arraunketa 2024ko Udako Olinpiar Jokoetan

## Kanpo estekak

* (Ingelesez) Ionela Livia Cozmiuc, World Rowing
* Datuak: Q26239176
* Multimedia: Ionela Cozmiuc / Q26239176
# Ionești

Ionești honakoa izan daiteke:
* Ionești (Gorj)
* Ionești (Vâlcea)
# Ione Belarra

Ione Belarra Urteaga (Iruñea, 1987ko irailaren 25a - ) nafar psikologo eta politikaria da, Ahal Dugu alderdiko Kontseiluko kidea dena. Madrilgo Unibertsitate Autonomoan psikologia ikasi zuen eta 2015eko eta 2016ko Espainiako hauteskundetan diputatu hautatu zuten.
Politikagintzan hasi aurretik, migrazio-esperientziekin, generoarekin eta mugimendu sozialekin loturiko ikerketak egin zituen, eta, besteak beste, SOS Arrazakeriako eta Gurutze Gorriko boluntarioa izan zen, Madrilen. Hango Unibertsitate Autonomoan Psikologian lizentziatu zen 2012an. Fakultate hartan ezagutu zuen Irene Montero geroago Berdintasun ministroa izango zena.
Belarra Podemosen zuzendaritzako kide da hasiera-hasieratik, 2014ko udazkenetik. Hauteskunde primarioetan aukeratu zuten. Migratzaileen mugimenduen alde lan egiteko sartu zen politikagintzan. Orduz geroztik, Espainiako Kongresurako egindako lau hauteskundeetan Nafarroako zerrendaburua izan da, eta beti aukeratu dute diputatu. 2018ko udan, Montero amatasun-baimenarekin zegoen bitartean, Belarra izan zen Podemosen talde parlamentarioaren bozeramailea.
2021eko ekainaren 13tik Ahal Dugu alderdiko Idazkari Nagusia da, Pablo Iglesias ordezkatuta.

## Lanak

* 2013 - Does Living with Mean Living Together? An in-Depth Analysis of Coexistence in Host Homes for sub-Saharan Population in the City of Madrid
* 2013 - Experiencia: Geografías de la adolescencia en el área de Madrid
* 2013 - Hacia la educación intercultural: Un largo camino de ida y vuelta: A. Manzanares (koord.) Temas educativos en el punto de mira (160-186. orr.). Madril: Wolters Kluwer
* 2014 - Construcción de subjetividades en tiempos de emprendimiento
* 2014 - Repensando el proceso: propuestas críticas para la educación social desde la perspectiva socio-constructivista Educación Social, 19. alea
* 2014 - Modernisation of Higher Education in Europe : access, retention and employability. Brusela: EACEA.
* 2014 - Aprendizaje de la ciudadanía y participación Mata, P.; Ballesteros, B. y Gil Jaurena,I.

## Erreferentziak

* ↑ Belarra, Maialen. (2016-05-24). «Ione Belarra: "Bigarren postua jada ez da nahikoa; irabaztea da gure helburua"» Berria.
* 1 2 Susaeta, Igor. «Ione Belarra, Eskubide Sozialen eta 2030erako Agendaren ministro» Berria (Noiz kontsultatua: 2021-03-16).
* ↑ Ostolaza, Paulo. «Ione Belarra da Podemoseko idazkari nagusi berria» Berria (Noiz kontsultatua: 2021-06-14).

## Kanpo estekak

* Ione Belarrari elkarriketa: "Datu guztiek diote inbestidurko blokeak iraun dezakeela Berria 2020.11.27
* Datuak: Q24524789
* Multimedia: Ione Belarra / Q24524789
# Ionel Valentin Vlad

Ionel Valentin Vlad (Bukarest, Errumania, 1943ko irailaren 22a - 2017ko abenduaren 24a) errumaniar ingeniari eta fisikaria zen. Errumaniako Akademiako kide zen 1991ko martxoaren 9az geroztik, hasieran kide urgazle eta 2009ko uztailaren 7az geroztik kide oso. Gainera, 2010eko apirilaren 27an Akademiako zuzendariorde izendatu zuten eta 2014ko apirilaren 8tik hil zenera arte Akademiako zuzendaria izan zen.
Optika ez-lineala, nanofotonika, informazio optikoaren prozesamendua, holografia eta irudikatzeko laserdun tresna optikoak izan zituen ikerketa ardatz.

## Bizitza

Bukaresteko Titu Maiorescu - I.L. Caragiale ikastetxean ikasi zuen. 1961etik 1966ra Bukaresteko Institutu Politeknikoko Elektronika eta Telekomunikazio Fakultatean ikasi zuen. Gero, Bukaresteko Unibertsitateko Fisika Fakultatean graduondoko ikasketak egin zituen. Ondoren Parisa joan zen Paris 6 Unibertsitatera joan zen laserrei eta holografiari buruzko ikasketak jarraitzera eta 1969tik 1970era bitartean Frantziako Conférence des grandes écoles erakundera. 1972an Gheorghe Cartianu-Popescu doktorearen gidaritzapean landu zuen Informazioa prozesatzeko metodoak holografia konbentzionalean eta denbora errealeko holografian (errumanieraz: Metode de prelucrare a informației în holografia convențională și în timp real, ingelesez: Methods of information processing in conventional and real-time holography) izenburuko doktore-tesia aurkeztuta elektronika eta telekomunikazio doktore bilakatu zen.

## Erreferentziak

* 1 2 (Ingelesez) Errumaniako Akademia. (pdf) Ionel Valentin Vladen CVa. (Noiz kontsultatua: 2017ko abenduaren 25a).
* Datuak: Q12731008
# Ionela Loaieş

Ionela Loaieş (Comanești,, Errumania, 1979ko otsailaren 1a) Errumaniako gimnasta artistikoa da, 1994an taldekako lehiaketan munduko txapelduna.

## Kirolari ibilbidea
### 1994

Dortmundeko Munduko Txapelketan, 1994an, urrezko domina eskuratu zuen taldekako lehiaketan, Estatu Batuen eta Errusiaren aurretik. Taldekideak: Lavinia Milosovici, Gina Gogean, Simona Amanar, Daniela Maranduca, Claudia Presacan eta Nadia Hatagan izan ziren.

### 1996

Atlantako (Estatu Batuetan) Olinpiar Jokoetan, 1996an, taldekako lehiaketan brontzea eskuratu, Estatu Batuen (urrea) eta Errusiaren (zilarra) atzetik.

## Erreferentziak

* ↑ Ficha. .
* ↑ Ficha. .

## Kanpo estekak

* Datuak: Q963710